Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişanê îşxalî yê dewleta tirke de eşkerayîyêke daye.
Eşkerayîye wina ya:
''Hêzê ma vera artêşa tirke ya îşxalkere çalakîyanê xo rê, bêmabên dewam kenê. Netîceya nê çalakîyan de 6 îşxalkerî ameyî cezakerdene û 1 mewzî ame îmhakerdene. Artêşa tirke ya îşxalkere Warê Xoverdayîşî 3 reyî pê bombayanê nuklerî yê taktîkî û çekanê kîmyewîyan, 5 reyî pê teyarayanê şerî, 28 reyî pê helîkopteranê hêrişî û bi desan reyî zî pê obus û çekanê giranan dayî bombayan ver.
Detayê çalakîyanê gerîlayan û hêrişanê îşxalî wina yê:
Çarçewa Hemleya Şorişgêre ya Şehîd Savaş Maraşî ya Cengê Xabûrî de;
30ê temmuze de artêşa tirke ya îşxalkere Warê Xoverdayîşî yê Girê Cûdîyî da bombayan ver dima waşt ke tede aver şora. Îşxalkerî pê taktîkê sabotajî di reyî ameyî pirodayene û tewr tay 1 îşxalker tede ame cezakerdene.
Çarçewa Hemleya Şorişgêre ya Bazanê Zagrosî de, herêma Zapî de;
30ê temmuze helîkopterê ke waştêne Warê Xoverdayîşî yê Çemçoyî bido bombayan ver, hetê hêzanê ma ra gêrîyayî binê kontrolî. Netîceya mudaxeleyê hêzanê ma de helîkopterî neçare mednî ke herême de dûrî bikewê.
31ê temmuze de saete 05.40 de îşxalkerê ke kendalanê Girê Şehîd Akîfî de bîyî, pê çekan ameyî derbkerdene.
Çarçewa Hemleya Şorişgêre ya Bazanê Zagrosî de herêma Xakurkê de;
30ê temmuze de îşxalkerê ke Girê Şehîd Şahanî de bîyî, hetê hêzanê ma YJA-Starî ra pê çekanê giranan ameyî hedefkerdene. Na çalakîye de 1 mewzîyê îşxalkeran ame îmhakerdene û 5 îşxalkerî ameyî cezakerdene.
Hêrişê ke artêşa îşxalkere pê bombaua nuklere û çeka kîmyewîye kerdê:
30ê temmuze de tunelê şerî yê Şehîd Adilî yê Warê Xoverdayîşî yê Çemçoyî 3 reyî dîyayî bombayan ver.
Hêrişê ke artêşa tirke ya îşxalkere pê obus, helîkopter, çeka girane û tayarayanê şerî kerdê:
30ê temmuze de Warê Xoverdayîşî yê Çemço, Girê Cûdîyî, Girê FMyî û Girê Amedîyê de têgêrayîşê dronan qewimîya.
30ê temmuze de Warê xoverdayîşî yê Saca, Sîda, Girê FM, Girê Hekarî, Werxelê, Girê Cûdî, Şikefta Birîndaran, Çemço, Şehîd Adilî Kokerê û Karkerî dîyayî bombayan ver.''
